Source: https://www.slov-lex.sk/pravne-predpisy/SK/ZZ/2013/444/20140101.html
Timestamp: 2020-08-11 19:15:19+00:00
Document Index: 5593354

Matched Legal Cases: ['§ 22', '§ 3', '§ 11', '§ 3', '§ 11', '§ 3', '§ 11', '§ 4']

444/2013 Z.z. - Vyhláška Ministerstva financií Slov... - SLOV-LEX
444/2013 Z.z./
444/2013 Z. z.
ktorou sa mení a dopĺňa vyhláška Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov
Ministerstvo financií Slovenskej republiky podľa § 22 zákona Národnej rady Slovenskej republiky č. 18/1996 Z. z. o cenách v znení zákona č. 382/2008 Z. z. ustanovuje:
Vyhláška Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení vyhlášky č. 375/1999 Z. z., zákona č. 276/2001 Z. z. a vyhlášky č. 536/2003 Z. z. sa mení a dopĺňa takto:
Táto vyhláška upravuje niektoré podrobnosti dohodovania cien, konania o porušení cenovej disciplíny, postupu pri regulácii cien a cenovej kontrole; tým nie je dotknutá regulácia cien podľa osobitných predpisov.1)“.
Napríklad opatrenie Ministerstva zdravotníctva Slovenskej republiky z 30. decembra 2003 č. 07045/2003 – OAP, ktorým sa ustanovuje rozsah regulácie cien v oblasti zdravotníctva (oznámenie č. 588/2003 Z. z.) v znení neskorších predpisov, vyhláška Úradu pre reguláciu sieťových odvetví č. 225/2011 Z. z., ktorou sa ustanovuje cenová regulácia v elektroenergetike v znení neskorších predpisov, vyhláška Poštového regulačného úradu č. 63/2012 Z. z. o spôsobe výpočtu a náhrade čistých nákladov univerzálnej služby.“.
V poznámke pod čiarou k odkazu 2 sa na konci pripájajú tieto slová: „o cenách v znení neskorších predpisov“.
V § 3 ods. 1 prvej vete sa slová „uplatňujú ekonomicky oprávnené náklady“ nahrádzajú slovami „vychádza z ekonomicky oprávnených nákladov“ a v druhej vete sa slovo „Do“ nahrádza slovami „Ak cenový orgán podľa § 11 ods. 1 zákona neustanoví všeobecne záväzným právnym predpisom inak, do“.“.
V § 3 ods. 2 prvej vete sa slová „uplatňuje primeraný zisk“ nahrádzajú slovami „vychádza z primeraného zisku“ a v druhej vete sa slovo „Primeraný“ nahrádza slovami „Ak cenový orgán podľa § 11 ods. 1 zákona neustanoví všeobecne záväzným právnym predpisom inak, primeraný“.“.
V § 3 ods. 3 uvádzacia veta znie: „Ak cenový orgán podľa § 11 ods. 1 zákona neustanoví všeobecne záväzným právnym predpisom inak, rozsah primeraného zisku v prípadoch regulácie cien neovplyvňuje“.
§ 4, 5, 9 a 10 sa vypúšťajú.
Číslo: 444/2013 Z. z.
Názov: Vyhláška Ministerstva financií Slovenskej republiky, ktorou sa mení a dopĺňa vyhláška Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov
Dátum schválenia: 04.12.2013